**Köveskál és Térsége Óvoda Társulás**

**8274 Köveskál, Fő u.10.**

### ELŐTERJESZTÉS

**Köveskál és Térsége Óvoda Társulás Társulási tanácsának**

**2019. szeptember 05-én tartandó ülésére**

**Tárgy**: Költségvetés módosításához kapcsolódó tájékoztatási kötelezettség

**Előterjesztő**: Molnár Endre Sándor elnökhelyettes

**Készítette**: Molnárné Szalai Valéria pénzügyi ügyintéző

**Jogszabállyal nem ellentétes**: Tóthné dr.Titz Éva

Az államháztartásról szóló 2011. évi CXCV. törvény (a továbbiakban: Áht.) 24. § (4) bekezdése alapján a költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

4) A költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

*a)* a helyi önkormányzat költségvetési mérlegét közgazdasági tagolásban, előirányzat felhasználási tervét,

*b)* a többéves kihatással járó döntések számszerűsítését évenkénti bontásban és összesítve,

*c)* a közvetett támogatásokat - így különösen adóelengedéseket, adókedvezményeket - tartalmazó kimutatást, és

d) a 29/A. § szerinti tervszámoknak megfelelően a költségvetési évet követő három év tervezett előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.

Az államháztartásról szóló 368/2011. (XII. 31.) Korm. rendelet 28. § alapján az Áht. 24. § (4) bekezdés *c)* pontja szerinti közvetett támogatásokat legalább az alábbi részletezettségben kell bemutatni:

*a)* az ellátottak térítési díjának, kártérítésének méltányossági alapon történő elengedésének összege,

*b)* a lakosság részére lakásépítéshez, lakásfelújításhoz nyújtott kölcsönök elengedésének összege,

*c)* a helyi adónál, gépjárműadónál biztosított kedvezmény, mentesség összege adónemenként,

*d)* a helyiségek, eszközök hasznosításából származó bevételből nyújtott kedvezmény, mentesség összege, és

*e)* az egyéb nyújtott kedvezmény vagy kölcsön elengedésének összege.

A fentiek szerint előírt tájékoztatást, illetve annak szöveges indokolását jelen előterjesztés, a számszaki adatokat a jelen előterjesztéshez csatolt táblázatok tartalmazzák.

Köveskál és Térsége Óvoda Társulás közvetett támogatásokat nem érvényesít.

A Társulás költségvetési mérlege a költségvetési határozatba került beépítésre. A mérleg tartalmazza a megállapított bevételi főösszeg jogcím-csoportonkénti részletezését, valamint a megállapított kiadási főösszeg részletezését kiemelt előirányzatonként.

A társulásnak jelenleg többéves kihatással, anyagi kötelezettséggel járó döntése nincs.

A Köveskál és Térsége Óvoda Társulás 2019.06.30-i adósság állománya 0 Ft.

A Köveskál és Térsége Óvoda Társulás többéves kihatással járó kötelezettségvállalással nem rendelkezik, anyagi kötelezettséggel járó döntése nincs.

Az előirányzat felhasználás változását bemutató ütemtervet a csatolt melléklet tartalmazza.

A költségvetési évet követő három év tervezett előirányzatainak keretszámai főbb csoportokban

Saját bevételek összege:

2019. 0

2020. 0

2021. 0

2022. 0

Adósságot keletkeztető ügyletekből eredő fizetési kötelezettségek:

2019. 0

2020. 0

2021. 0

2022. 0

**Határozati javaslat:**

**Köveskál és Térsége Óvoda Társulás**

**…/2019.(…) HATÁROZATA**

Köveskál és Térsége Óvoda társulás Tanácsa a tájékoztatási kötelezettséget elfogadja.

Köveskál, 2019. szeptember 1.

Molnár Endre Sándor

elnökhelyettes